title: 2014/175/EU: Provedbena odluka Komisije оd 27. ožujka 2014. o izmjenama Odluke 2007/777/EZ u pogledu uvoza mesnih proizvoda, obrađenih želudaca, mjehura i crijeva pripremljenih od svježeg mesa domaće peradi, uključujući meso farmski uzgojene i divlje pernate divljači (priopćeno pod brojem dokumenta C(2014) 1904)  Tekst značajan za EGP

text:
               29.3.2014

               HR

               Službeni list Europske unije

               L 95/31

         PROVEDBENA ODLUKA KOMISIJE
   оd 27. ožujka 2014.
   o izmjenama Odluke 2007/777/EZ u pogledu uvoza mesnih proizvoda, obrađenih želudaca, mjehura i crijeva pripremljenih od svježeg mesa domaće peradi, uključujući meso farmski uzgojene i divlje pernate divljači
   (priopćeno pod brojem dokumenta C(2014) 1904)
   (Tekst značajan za EGP)
   (2014/175/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravlje kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenima u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ (1), a posebno njezin članak 10. stavak 2. točku (c),
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (2), a posebno uvodnu rečenicu njezina članka 8., prvi podstavak točke 1. članka 8., članak 8. točku 4., članak 9. stavak 2. točku (b) i članak 9. stavak 4. točke (b) i (c),
   budući da:

               (1)

               Odlukom Komisije 2007/777/EZ (3) utvrđuju se pravila u vezi s uvozom u Uniju pošiljaka određenih mesnih proizvoda za prehranu ljudi i obrađenih želudaca, mjehura i crijeva. U Odluku su uključeni popisi trećih zemalja i njihovih dijelova iz kojih je uvoz takvih proizvoda odobren i Prilogom III. toj Odluci utvrđuju se obrasci certifikata o zdravlju životinja i javnozdravstvenih certifikata za proizvode koji su namijenjeni za otpremu u Uniju iz trećih zemalja.

               (2)

               Uredbom Komisije (EZ) br. 798/2008 (4) utvrđuju se zahtjevi veterinarskog certificiranja za uvoz i provoz peradi i proizvoda od peradi kroz Uniju. Njome je utvrđeno da se određeni proizvodi mogu uvoziti u i provoziti kroz Uniju iz trećih zemalja, državnih područja, zona ili kompartmenta navedenih u tablici iz dijela 1. Priloga I. toj Uredbi. Njome se predviđa i to da takav uvoz treba imati i popratni veterinarski certifikat, kako je naveden u toj tablici, za predmetne proizvode od peradi, ispunjene u skladu s bilješkama i obrascima veterinarskih certifikata utvrđenim u dijelu 2. tog Priloga.

               (3)

               Osim toga, u obrascima veterinarskih certifikata za meso peradi (POU), meso bezgrebenki uzgojenih na farmi namijenjenih prehrani ljudi (RAT) i za meso pernate divljači (WGM) utvrđenima u dijelu 2. Priloga I. Uredbi (EZ) br. 798/2008 navodi se da svježe meso mora biti dobiveno od peradi koja potječe iz objekata koji nisu predmet veterinarsko-zdravstvenih ograničenja u vezi s bilo kakvom bolešću kojoj su podložne bezgrebenke ili druga perad, ili od pernate divljači koja je ubijena na područjima oko kojih u promjeru od 10 km, uključujući, prema potrebi, područje susjedne države, nije bilo pojave visokopatogene influence ptica ili newcastleske bolesti najmanje u prethodnih 30 dana.

               (4)

               U uvjetima za zdravlje životinja za pripremu mesnih proizvoda, obrađenih želudaca, mjehura i crijeva domaće peradi, uključujući meso pernate divljači iz uzgoja i prirode iz dijela II.1.3. obrasca certifikata o zdravlju životinja i javnozdravstvenih certifikata utvrđenog u Prilogu III. Odluci 2007/777/EZ, navode se influenca ptica i newcastleska bolest. Međutim, u obrascima veterinarskih certifikata (POU), (RAT) i (WGM) utvrđenima u dijelu 2. Priloga I. Uredbi (EZ) br. 798/2008 navodi se samo visokopatogena influenca ptica. Stoga je potrebno izmijeniti obrazac certifikata o zdravlju životinja i javnozdravstvenih certifikata utvrđen u Prilogu III. Odluci 2007/777/EZ radi njegova usklađivanja sa zahtjevima za svježe meso kako su utvrđeni u obrascima veterinarskih certifikata (POU), (RAT) i (WGM) utvrđenima u dijelu 2. Priloga I. Uredbi (EZ) br. 798/2008.

               (5)

               Osim toga, u obrascu certifikata o zdravlju životinja i javnozdravstvenog certifikata utvrđenom u Prilogu III. Odluci 2007/777/EZ upućuje se na Direktivu Vijeća 90/539/EEZ (5) koja je zamijenjena Direktivom Vijeća 2009/158/EZ (6) i Odluku Komisije 2006/696/EZ (7) koja je zamijenjena Uredbom (EZ) br. 798/2008. Stoga je potrebno ažurirati ta upućivanja.

               (6)

               Prilog III. Odluci 2007/777/EZ potrebno je stoga na odgovarajući način izmijeniti.

               (7)

               Kako bi se izbjegli poremećaji u trgovini, uporaba certifikata o zdravlju životinja i javnozdravstvenih certifikata za određene mesne proizvode i obrađene želuce, mjehure i crijeva koji su namijenjeni za otpremu u Europsku uniju iz trećih zemalja, ispunjenih u skladu s obrascem certifikata o zdravlju životinja i javnozdravstvenog certifikata utvrđenim u Prilogu III. Odluci 2007/777/EZ, prije izmjena uvedenih ovom Odlukom, treba i dalje biti odobrena tijekom prijelaznog razdoblja.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Izmjena Odluke 2007/777/EZ
   Prilog III. Odluci 2007/777/EZ zamjenjuje se tekstom iz Priloga ovoj Odluci.
   Članak 2.
   Prijelazne odredbe
   Tijekom prijelaznog razdoblja do 30. rujna 2014., unos u Uniju pošiljaka mesnih proizvoda i obrađenih želudaca, mjehura i crijeva, s priloženim certifikatom o zdravlju životinja i javnozdravstvenim certifikatom, ispunjenim u skladu s obrascem utvrđenim u Prilogu III. Odluci 2007/777/EZ u inačici prije izmjene člankom 1. ove Odluke, i dalje će biti odobren uz uvjet da je certifikat o zdravlju životinja i javnozdravstveni certifikat potpisan prije 30. srpnja 2014.
   Članak 3.
   Upućivanje
   Ova je Odluka upućena državama članicama.

      Sastavljeno u Bruxellesu 27. ožujka 2014.

            Za Komisiju

         Tonio BORG

            Član Komisije

      (1)  SL L 62, 15.3.1993., str. 49.

      (2)  SL L 18, 23.1.2003., str. 11.

      (3)  Odluka Komisije 2007/777/EZ od 29. studenoga 2007. o utvrđivanju veterinarsko-zdravstvenih i javno-zdravstvenih uvjeta i uzoraka svjedodžbi za uvoz iz trećih zemalja nekih mesnih proizvoda i obrađenih želudaca, mjehura i crijeva za prehranu ljudi, te o opozivu Odluke 2005/432/EZ (SL L 312, 30.11.2007., str. 49.).

      (4)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dopušten uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (5)  Direktiva Vijeća 90/539/EEZ od 15. listopada 1990. o veterinarsko-sanitarnim uvjetima koji uređuju trgovinu peradi i jajima za nasad unutar Zajednice te njihov uvoz iz trećih zemalja (SL L 303, 31.10.1990., str. 6.).

      (6)  Direktiva Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (SL L 343, 22.12.2009., str. 74.).

      (7)  Odluka Komisije 2006/696/EZ od 28. kolovoza 2006. o utvrđivanju popisa trećih zemalja iz kojih se perad, jaja za nasad, jednodnevni pilići, meso peradi, bezgrebenki i pernate divljači, jaja i proizvodi od jaja te jaja slobodna od specifičnih uzročnika bolesti mogu uvoziti u Zajednicu i kroz nju provoziti te uvjeti koji se primjenjuju na veterinarsko certificiranje (SL L 295, 25.10.2006., str. 1.).

      PRILOG

            „PRILOG III.

               Obrazac certifikata o zdravlju životinja i javnozdravstvenog certifikata za neke mesne proizvode i obrađene želuce, mjehure i crijeva koji su namijenjeni za otpremu u Europsku uniju iz trećih zemalja


title: Provedbena Odluka Vijeća 2011/699/ZVSP od 20. listopada 2011. o provedbi Odluke 2010/788/ZVSP o mjerama ograničavanja protiv Demokratske Republike Konga

text:
               18/Sv. 010

               HR

               Službeni list Europske unije

               183

         32011D0699

               L 276/50

               SLUŽBENI LIST EUROPSKE UNIJE

               20.10.2011.

      PROVEDBENA ODLUKA VIJEĆA 2011/699/ZVSP
   od 20. listopada 2011.
   o provedbi Odluke 2010/788/ZVSP o mjerama ograničavanja protiv Demokratske Republike Konga
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku 2010/788/ZVSP od 20. prosinca 2010. o mjerama ograničavanja protiv Demokratske Republike Konga (1), a posebno njezin članak 6.,
   budući da:

               (1)

               Vijeće je 20. prosinca 2010. donijelo Odluku 2010/788/ZVSP.

               (2)

               Odbor za sankcije, osnovan u skladu s Rezolucijom Vijeća sigurnosti Ujedinjenih Naroda 1533 (2004.) o Demokratskoj Republici Kongu je 8. srpnja 2011. ažurirao popis pojedinaca, skupina, poduzeća i subjekata koji podliježu mjerama ograničavanja. Prilog Odluci 2010/788/ZVSP trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Prilog Odluci 2010/788/ZVSP zamjenjuje se tekstom određenim u Prilogu ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 20. listopada 2011.

            Za Vijeće

            Predsjednik

         M. SAWICKI

      (1)  SL L 336, 21.12.2010., str. 30.
   PRILOG

         „PRILOG

                     (a)

                     Popis osoba iz članaka 3., 4. i 5.

                                 Ime

                                 Alias

                                 Datum rođenja/mjesto rođenja

                                 Identifikacijski podaci

                                 Razlozi

                                 Datum uvrštenja na popis

                                 Frank Kakolele BWAMBALE

                                 Frank Kakorere
                                 Frank Kakorere Bwambale

                                 Kongoansko državljanstvo.
                                 General FARDC-a, bez funkcije od lipnja 2011.
                                 Napustio je CNDP u siječnju 2008. Od lipnja 2011. boravi u Kinshasi.
                                 Kakolele je od 2010. umiješan u aktivnosti, navodno u ime programa vlade DR Konga, Programme de Stabilisation et Reconstruction des Zones Sortant des Conflits Armés (STAREC), uključujući sudjelovanje u misiji STAREC-a u Gomi i Beniju u ožujku 2011.

                                 Bivši vođa RCD-ML-a koji ima utjecaj na politiku i zadržao je zapovjedne i nadzorne ovlasti nad djelovanjem snaga RCD-ML-a, jedne od oružanih skupina i paravojnih postrojbi iz stavka 20. Rezolucije 1493 (2003.), odgovoran za nezakonitu trgovinu oružjem, čime se krši embargo na oružje.

                                 1.11.2005.

                                 Gaston IYAMUREMYE

                                 Rumuli
                                 Byiringiro Victor Rumuli
                                 Victor Rumuri
                                 Michel Byiringiro

                                 1948.
                                 okrug Musanze (Sjeverna pokrajina), Ruanda
                                 Ruhengeri, Ruanda

                                 Ruandsko državljanstvo.
                                 Predsjednik FDLR-a i drugi potpredsjednik FDLR-FOCA.
                                 Od lipnja 2011. boravi u mjestu Kalonge, pokrajina Sjeverni Kivu.
                                 Brigadni general.

                                 Prema informacijama iz više izvora, uključujući skupinu stručnjaka Odbora VSUN-a za sankcije DR Kongu, Gaston Iyamuremye je drugi potpredsjednik FDLR-a i smatra se ključnim članom vojnog i političkog vodstva FDLR-a. Gaston Iyamuremye također je do prosinca 2009. vodio ured Ignacea Murwanashyake (predsjednika FDLR-a) u Kibui, DR Kongo.

                                 1.12.2010.

                                 Jérôme KAKWAVU BUKANDE

                                 Jérôme Kakwavu
                                 Commandant Jérôme

                                 Goma

                                 Kongoansko državljanstvo.
                                 U prosincu 2004. dodijeljen mu je čin generala FARDC-a.
                                 Od lipnja 2011. u pritvoru je u zatvoru Makala u Kinshasi. Visoki vojni sud u Kinshasi je 25. ožujka 2011. započeo suđenje Kakwavuu za ratne zločine.

                                 Bivši predsjednik UCD/FAPC-a. FAPC-ov nadzor nad nezakonitim pograničnim postajama između Ugande i DR Konga – ključne prijelazne rute za protok oružja. Ima utjecaj na politiku i održava zapovjedne i nadzorne ovlasti nad djelovanjem snaga FAPC-a koje su bile umiješane u nezakonitu trgovinu oružjem, čime se krši embargo na oružje. U prosincu 2004. dodijeljen mu je čin generala FARDC-a.
                                 Prema informacijama Ureda PPGT-a za djecu u oružanim sukobima, odgovoran je za regrutiranje i korištenje djece u Ituriju 2002.
                                 Jedan od petero viših dužnosnika FARDC-a koji su optuženi za teška kaznena djela seksualnog nasilja i na čije je predmete Vijeće sigurnosti upozorilo vladu tijekom posjeta 2009.

                                 1.11.2005.

                                 Germain KATANGA

                                 Kongoansko državljanstvo.
                                 U prosincu 2004. imenovan je generalom FARDC-a.
                                 Vlada DR Konga predala ga je Međunarodnom kaznenom sudu 18. listopada 2007. Njegovo je suđenje počelo u studenome 2009.

                                 Čelnik FRPI-a. Umiješan u prijenos oružja, čime se krši embargo na oružje.
                                 Prema informacijama Ureda PPGT-a za djecu u oružanim sukobima, odgovoran je za regrutiranje i korištenje djece u Ituriju od 2002. do 2003.

                                 1.11.2005.

                                 Thomas LUBANGA

                                 Ituri

                                 Kongoansko državljanstvo.
                                 Uhićen u Kinshasi u ožujku 2005. zbog umiješanosti UPC/L-a u zlouporabu i kršenje ljudskih prava.
                                 Kongoanska državna tijela preselila su ga u MKS 17. ožujka 2006.
                                 Njegovo suđenje počelo je u siječnju 2009., a treba završiti 2011.

                                 Predsjednik UPC/L-a, jedne od oružanih skupina i paravojnih postrojbi iz stavka 20. Rezolucije 1493 (2003.), umiješanih u nezakonitu trgovinu oružjem, čime se krši embargo na oružje.
                                 Prema informacijama Ureda PPGT-a za djecu u oružanim sukobima, odgovoran je za regrutiranje i korištenje djece u Ituriju od 2002. do 2003.

                                 1.11.2005.

                                 Khawa Panga MANDRO

                                 Kawa Panga
                                 Kawa Panga Mandro
                                 Kawa Mandro
                                 Yves Andoul Karim
                                 Mandro Panga Kahwa
                                 Yves Khawa Panga Mandro
                                 ‚Chief Kahwa’
                                 ‚Kawa’

                                 20. kolovoza 1973., Bunia

                                 Kongoanski državljanin.
                                 U zatvoru u mjestu Bunia od travnja 2005. zbog sabotaže mirovnog procesa iz Iturija. Kongoanska državna tijela uhitila su ga u listopadu 2005., oslobođen optužbi na prizivnom sudu u Kisanganiju, a nakon toga prebačen pravosudnim tijelima u Kinshasi pod novim optužbama za zločine protiv čovječnosti, ratne zločine, ubojstvo, teške napade i zlostavljanje
                                 Od lipnja 2011. u pritvoru je u središnjem zatvoru Makala u Kinshasi.

                                 Bivši predsjednik UPC/L-a, jedne od oružanih skupina i paravojnih postrojbi iz stavka 20. Rezolucije 1493 (2003.), umiješanih u nezakonitu trgovinu oružjem, čime se krši embargo na oružje. U zatvoru u mjestu Bunia od travnja 2005. zbog sabotaže mirovnog procesa iz Iturija.
                                 Prema informacijama Ureda PPGT-a za djecu u oružanim sukobima, odgovoran je za regrutiranje i korištenje djece u Ituriju od 2001. do 2002.

                                 1.11.2005.

                                 Callixte MBARUSHIMANA

                                 24. srpnja 1963., Ndusu/Ruhen geri Sjeverna pokrajina, Ruanda

                                 Ruandski državljanin.
                                 Uhićen u Parizu 3. listopada 2010. na temelju naloga MKS-a zbog ratnih zločina i zločina protiv čovječnosti koje su postrojbe FDLR-a počinile u Kivuu 2009. Prebačen u Den Haag 25. siječnja 2011.

                                 Izvršni tajnik FDLR-a i potpredjednik visokog vojnog zapovjedništva FDLR-a do uhićenja.
                                 Politički/vojni vođa strane oružane skupine koja djeluje u Demokratskoj Republici Kongu i sprečava razoružanje i dobrovoljnu repatrijaciju ili ponovno naseljavanje boraca, prema stavku 4. točki (b) Rezolucije Vijeća sigurnosti 1857 (2008.).

                                 3.3.2009.

                                 Iruta Douglas MPAMO

                                 Mpano
                                 Douglas Iruta Mpamo

                                 28. prosinca 1965., Bashali, Masisi
                                 29. prosinca 1965., Goma, DR Kongo (bivši Zair)
                                 Uvira

                                 Kongoanski državljanin.
                                 Od lipnja 2011. boravi u mjestu Gisenyi u Ruandi.
                                 Nije poznato je li obavljao ikakvu funkciju od kada su se srušila dva zrakoplova društva Great Lakes Business Company (GLBC).

                                 Vlasnik/upravitelj društava Compagnie Aérienne des Grands Lacs i Great Lakes Business Company, čiji su zrakoplovi pružali potporu oružanim skupinama i paravojnim postrojbama iz stavka 20. Rezolucije 1493 (2003.). Također odgovoran za prikrivanje podataka o letovima i teretu po svemu sudeći kako bi omogućio kršenje embarga na oružje.

                                 1.11.2005.

                                 Sylvestre MUDACUMURA

                                 Poznat kao:
                                 ‚Radja’
                                 ‚Mupenzi Bernard’
                                 ‚General Major Mupenzi’
                                 ‚General Mudacumura’

                                 Ruandski državljanin.
                                 Vojni zapovjednik FDLR-FOCA te politički prvi potpredsjednik i voditelj visokog zapovjedništva FOCA-e. Od uhićenja vođa FDLR-a u Europi on je objedinio sve funkcije vojnog i političkog zapovijedanja.
                                 Od lipnja 2011. boravi u šumi Kikoma, blizu Bogoyija, Walikale, Sjeverni Kivu.

                                 Zapovjednik FDLR-a koji ima utjecaj na politiku i zadržao je zapovjedne i nadzorne ovlasti nad djelovanjem snaga FDLR-a, jedne od oružanih skupina i paravojnih postrojbi iz stavka 20. Rezolucije 1493 (2003.), umiješan u nezakonitu trgovinu oružjem, čime se krši embargo na oružje.
                                 Mudacumura (ili njegovo osoblje) bio je telefonskom kontaktu s vođom FDLR-a Murwanashyakom u Njemačkoj, uključujući u vrijeme masakra u Busurungiju u svibnju 2009. te s vojnim zapovjednikom bojnikom Guilaumeom tijekom operacija Umoja Wetu i Kimia II 2009.
                                 Prema informacijama Ureda PPGT-a za djecu u oružanim sukobima, odgovoran je za 27 slučajeva regrutiranja i korištenja djece od strane postrojbi koje su bile pod njegovim zapovjedništvom u Sjevernom Kivuu od 2002. do 2007.

                                 1.11.2005.

                                 Leodomir MUGARAGU

                                 Manzi Leon
                                 Leo Manzi

                                 1954.
                                 1953.
                                 Kigali, Ruanda
                                 Rushashi (Sjeverna pokrajina), Ruanda

                                 Ruandski državljanin.
                                 Načelnik stožera FDLR-FOCA zadužen za upravu.
                                 Od lipnja 2011. boravi u sjedištu FDLR-a u šumi Kikoma, Bogoyi, Walikale, Sjeverni Kivu.

                                 Prema javno dostupnim izvorima i službenim izvješćima, Leodomir Mugaragu je načelnik stožera oružanog krila Forces Combattantes Abucunguzi/Oružanih snaga za oslobođenje Ruande (FOCA). Prema službenim izvješćima Mugaragu je viši planer vojnih operacija FDLR-a u istočnom dijelu DR Konga.

                                 1.12.2010.

                                 Leopold MUJYAMBERE

                                 Musenyeri
                                 Achille
                                 Frere Petrus Ibrahim

                                 17. ožujka 1962., Kigali, Ruanda
                                 procj. 1966.

                                 Ruandsko državljanstvo.
                                 Od lipnja 2011. zapovjednik operativnog sektora FDLR-FOCA u Sjevernom Kivuu koji se sada zove ‚Amazon’.
                                 Nalazi se u mjestu Nyakaleke (jugoistočno od Mwenge, Južni Kivu).

                                 Zapovjednik Druge divizije FOCA-e/pričuvne brigade (oružani ogranak FDLR-a). Vojni vođa strane oružane skupine koja djeluje u Demokratskoj Republici Kongu i sprečava razoružanje i dobrovoljnu repatrijaciju ili ponovno naseljavanje boraca, u suprotnosti sa stavkom 4. točkom (b) Rezolucije Vijeća sigurnosti 1857 (2008.).
                                 U dokazima koje je prikupila Skupina stručnjaka Odbora za sankcije Vijeća sigurnosti UN-a za DR Kongo, koji se detaljno navode u njezinom izvješću od 13. veljače 2008., proizlazi da su djevojčice koje su oslobođene iz FDLR-FOCA-e prije toga bile otete i seksualno zlostavljane. Od sredine 2007. FDLR-FOCA, koji su prije toga novačili dječake srednje ili starije adolescentne dobi, prisilno su novačili mlade u dobi od 10 godina naviše. Najmlađe su koristili kao pratnju, dok su stariju djecu razmještali kao vojnike na bojišnicu, kršeći tako stavak 4. točke (d) i (e) Rezolucije Vijeća sigurnosti 1857 (2008.).

                                 3.3.2009.

                                 Dr. Ignace MURWANASHYAKA

                                 Ignace

                                 14. svibnja 1963., Butera (Ruanda)
                                 Ngoma, Butare (Ruanda)

                                 Ruandski državljanin.
                                 Njemačka državna tijela uhitila su ga 17. studenoga 2009.
                                 Na mjestu predsjednika FDLR-FOCA zamijenio ga je Gaston Iamuremye, alias‚Rumuli’.
                                 Suđenje Murwanashyaki za ratne zločine i zločine protiv čovječnosti koje su počinile postrojbe FDLR-a u DR Kongu 2008. i 2009. počelo je 4. svibnja 2011. pred njemačkim sudom.

                                 Predsjednik FDLR-a i vrhovni zapovjednik oružanih snaga FDLR-a koji ima utjecaj na politiku i zadržao je zapovjedne i nadzorne ovlasti nad djelovanjem snaga FDLR-a, jedne od oružanih skupina i paravojnih postrojbi iz stavka 20. Rezolucije 1493 (2003.), umiješanih u nezakonitu trgovinu oružjem, čime se krši embargo na oružje.
                                 U telefonskoj komunikaciji s vojnim zapovjednicima FDLR-a na terenu (uključujući tijekom masakra u Busurungiju u svibnju 2009.); davao je vojne naloge visokom zapovjedništvu; sudjelovao u koordinaciji prijenosa oružja i streljiva jedinicama FDLR-a i davao je posebne upute za uporabu; upravlja velikim novčanim iznosima koji su prikupljeni nezakonitom prodajom prirodnih resursa u područjima pod nadzorom FDLR-a (str. 24.-25., 83.).
                                 Prema informacijama Ureda PPGT-a za djecu u oružanim sukobima, kao predsjednik i vojni zapovjednik FDLR-a snosi zapovjednu odgovornost za regrutiranje i korištenje djece od strane FDLR-a u Istočnom Kongu.

                                 1.11.2005.

                                 Straton MUSONI

                                 IO Musoni

                                 6. travnja 1961. (možda 4. lipnja 1961.) Mugambazi, Kigali, Ruanda

                                 Ruandsko državljanstvo.
                                 Suđenje Musoniju za ratne zločine i zločine protiv čovječnosti koje su počinile postrojbe FDLR-a u DR Kongu 2008. i 2009. počelo je 4. svibnja 2011. pred njemačkim sudom.
                                 Na mjestu prvog potpredsjednika FDLR-a zamijenio ga je Sylvestre Mudacumura.

                                 Preko njegove čelne uloge u FDLR-u, stranoj oružanoj skupini koja djeluje u DR Kongu, Musoni sprečava razoružanje i dobrovoljnu repatrijaciju ili ponovno naseljavanje boraca koji pripadaju tim skupinama, kršeći tako Rezoluciju 1649 (2005.).

                                 29.3.2007.

                                 Jules MUTEBUTSI

                                 Jules Mutebusi
                                 Jules Mutebuzi
                                 Pukovnik Mutebutsi

                                 1964., Minembwe Južni Kivu

                                 Kongoanski državljanin.
                                 Bivši FARDC-ov zamjenik regionalnog vojnog zapovjednika 10. vojnog okruga, u travnju 2004. otpušten zbog nediscipline.
                                 U prosincu 2007. uhitila su ga državna tijela Ruande dok je pokušavao prijeći granicu i ući u DR Kongo. Od tada živi poluslobodan u Kigaliju (ne smije napustiti zemlju).

                                 Udružio se s ostalim odmetnutim elementima bivšeg RCDG-a kako bi u svibnju 2004. silom zauzeo grad Bukavu.
                                 Umiješan u prijem oružja izvan struktura FARDC-a i u opskrbu oružanih skupina i paravojnih pristojbi iz stavka 20. Rezolucije 1493 (2003.), čime se krši embargo na oružje.

                                 1.11.2005.

                                 Mathieu, Chui NGUDJOLO

                                 Cui Ngudjolo

                                 MONUC ga je u listopadu 2003. uhitio u Buniai.
                                 Vlada DR Konga predala ga je Međunarodnom kaznenom sudu 7. veljače 2007.

                                 Načelnik stožera FNI-a i bivši načelnik stožera FRPI-a, ima utjecaj na politiku i održava zapovjedne i nadzorne ovlasti nad djelovanjem snaga FRPI-a, jedne od oružanih skupina i paravojnih postrojbi iz stavka 20. Rezolucije 1493 (2003.), odgovoran za nezakonitu trgovinu oružjem, čime se krši embargo na oružje.
                                 Prema informacijama Ureda PPGT-a za djecu u oružanim sukobima, odgovoran je za regrutiranje i korištenje djece mlađe od 15 godina u Ituriju 2006.

                                 1.11.2005.

                                 Floribert Ngabu NJABU

                                 Floribert Njabu
                                 Floribert Ndjabu
                                 Floribert Ngabu Ndjabu

                                 Nalazi se u kućnom pritvoru u Kinshasi od ožujka 2005. zbog FNI-jeve umiješanosti u povrede ljudskih prava.
                                 Prebačen u Den Haag 27. ožujka 2011. kako bi svjedočio na suđenjima koja se pred MKS-om vode protiv Germaina Katange i Mathieua Ngudjoloa.

                                 Predsjednik FNI-a, jedne od oružanih skupina i paravojnih postrojbi iz stavka 20. Rezolucije 1493 (2003.), umiješan u nezakonitu trgovinu oružjem, čime se krši embargo na oružje.

                                 1.11.2005.

                                 Laurent NKUNDA

                                 Nkunda Mihigo Laurent
                                 Laurent Nkunda Bwatare
                                 Laurent Nkundabatware
                                 Laurent Nkunda Mahoro Batware
                                 Laurent Nkunda Batware
                                 ‚Chairman’
                                 ‚General Nkunda’
                                 ‚Papa Six’

                                 6. veljače 1967.
                                 Sjeverni Kivu/Rutshuru
                                 2. veljače 1967.

                                 Kongoanski državljanin.
                                 Bivši general RCD-G-a.
                                 Osnivač Nacionalnog kongresa za narodnu obranu, 2006.; visoki časnik, Zbor za kongoansku demokraciju – Goma (RCD-G), 1998.-2006.; časnik Domoljubnog fronta Ruande (RPF), 1992.-1998.
                                 Ruandska državna tijela uhitila su Laurenta Nkundu u Ruandi u siječnju 2009. i nakon toga je zamijenjen na mjestu zapovjednika CNDP-a. Od tada je u kućnom pritvoru u Kigaliju u Ruandi.
                                 Ruanda je odbila zahtjev vlade DR Konga za izručenje Nkunde zbog zločina koji su počinjeni u istočnom dijelu DR Konga.
                                 Ruandski sud u Gisenyiju je 2010. odbacio Nkundinu žalbu zbog nezakonitog pritvaranja, presudivši da predmet treba uputiti na odlučivanje vojnom sudu. Nkundini odvjetnici pokrenuli su postupak pred Ruandskim vojnim sudom.
                                 Zadržao je određeni utjecaj nad nekim elementima CNDP-a.

                                 Bivši general RCD-G-a.
                                 Udružio se s ostalim odmetnutim elementima bivšeg RCDG-a kako bi u svibnju 2004. silom zauzeo grad Bukavu. Dobiva oružje izvan FARDC-a, čime se krši embargo na oružje.
                                 Prema informacijama Ureda PPGT-a za djecu u oružanim sukobima, odgovoran je za 264 slučaja regrutiranja i korištenja djece od strane postrojbi koje su bile pod njegovim zapovjedništvom u Sjevernom Kivuu od 2002. do 2009.

                                 1.11.2005.

                                 Felicien NSANZUBUKI-RE

                                 Fred Irakeza

                                 1967.
                                 Murama, Kinyinya, Rubungo, Kigali, Ruanda

                                 Ruandski državljanin.
                                 Vođa prvog bataljuna FDLR-FOCA, stacioniranog u području Uvira-Sange u Južnom Kivuu.
                                 Član FDLR-a barem od 1994., a djeluje u istočnom dijelu DR Konga od listopada 1998.
                                 Od lipnja 2011. boravi u mjestu Magunda, područje Mwenga, Južni Kivu.

                                 Felicien Nsanzubukire nadzirao je i koordinirao nezakonitu trgovinu streljiva i oružja najmanje između studenoga 2008. i travnja 2009. iz Ujedinjene Republike Tanzanije, preko jezera Tanganyika do jedinica FDLR-a stacioniranih u područjima Uvira i Fizi u Južnom Kivuu.

                                 1.12.2010.

                                 Pacifique NTAWUNGUKA

                                 Pukovnik Omega
                                 Nzeri
                                 Israel
                                 Pacifique Ntawungula

                                 1. siječnja 1964., Gaseke, pokrajina Gisenyi, Ruanda
                                 procij. 1964.

                                 Ruandsko državljanstvo.
                                 Zapovjednik operativnog sektora FDLR-FOCA Sjeverni Kivu ‚SONOKI’. Od lipnja 2011. nalazi se u mjestu Matembe, Sjeverni Kivu.
                                 Vojnu izobrazbu stekao je u Egiptu.

                                 Zapovjednik Prve divizije FOCA-e (naoružanog ogranka FDLR-a). Vojni vođa strane oružane skupine koja djeluje u Demokratskoj Republici Kongu i sprečava razoružanje i dobrovoljnu repatrijaciju ili ponovno naseljavanje boraca, u suprotnosti sa stavkom 4. točkom (b) Rezolucije Vijeća sigurnosti 1857 (2008.). U dokazima koje je prikupila Skupina stručnjaka Odbora za sankcije Vijeća sigurnosti UN-a za DR Kongo, koji se detaljno navode u njezinom izvješću od 13. veljače 2008., proizlazi da su djevojčice koje su oslobođene iz FDLR-FOCA-e prije toga bile otete i seksualno zlostavljane.
                                 Od sredine 2007. FDLR-FOCA, koji su prije toga novačili dječake srednje ili starije adolescentne dobi, prisilno su novačili mlade u dobi od 10 godina naviše. Najmlađe su koristili kao pratnju, dok su stariju djecu razmještali kao vojnike na bojišnici, kršeći tako stavak 4. točke (d) i (e) Rezolucije Vijeća sigurnosti 1857 (2008.).

                                 3.3.2009.

                                 James NYAKUNI

                                 Ugandsko državljanstvo.

                                 Trgovinsko partnerstvo s Jérômeom Kakwavuom, posebno u krijumčarenju preko granice između DR Konga i Ugande, što uključuje i navodno krijumčarenje naoružanja i vojne opreme u neprovjerenim kamionima. Kršenje embarga na oružje i pomaganje oružanim skupinama i paravojnim postrojbama iz stavka 20. Rezolucije 1493 (2003.), uključujući i financijsku potporu koja im omogućuje vojno djelovanje.

                                 1.11.2005.

                                 Stanislas NZEYIMANA

                                 Deogratias Bigaruka Izabayo
                                 Bigaruka
                                 Bigurura
                                 Izabayo Deo
                                 Jules Mateso Mlamba

                                 1. siječnja 1966., Mugusa (Butare), Ruanda
                                 procij. 1967.
                                 alternativni datum 28. kolovoza 1966.

                                 Ruandsko državljanstvo.
                                 Zamjenik zapovjednika FDLR-FOCA.
                                 Od lipnja 2011. nalazi se u mjestu Mukoberwa, Sjeverni Kivu.

                                 Zamjenik zapovjednika FOCA-e (oružanog ogranka FDLR-a). Vojni vođa strane oružane skupine koja djeluje u Demokratskoj Republici Kongu i sprečava razoružanje i dobrovoljnu repatrijaciju ili ponovno naseljavanje boraca, u suprotnosti sa stavkom 4. točkom (b) Rezolucije Vijeća sigurnosti 1857 (2008.). U dokazima koje je prikupila Skupina stručnjaka Odbora za sankcije Vijeća sigurnosti UN-a za DR Kongo, koji se detaljno navode u njezinom izvješću od 13. veljače 2008., proizlazi da su djevojčice koje su oslobođene iz FDLR-FOCA-e prije toga bile otete i seksualno zlostavljane.
                                 Od sredine 2007. FDLR-FOCA, koji su prije toga novačili dječake srednje ili starije adolescentne dobi, prisilno su novačili mlade u dobi od 10 godina naviše. Najmlađe su koristili kao pratnju, dok su stariju djecu razmještali kao vojnike na bojišnicu, kršeći tako stavak 4. točke (d) i (e) Rezolucije Vijeća sigurnosti 1857 (2008.).

                                 3.3.2009.

                                 Dieudonné OZIA MAZIO

                                 Ozia Mazio
                                 ‚Omari’
                                 ‚Mr Omari’

                                 6. lipnja 1949., Ariwara

                                 Kongoansko državljanstvo.
                                 Iako je predsjednik Fédération des entreprises congolaises (FEC) na području Aru, smatra se da je Dieudonné Ozia Mazio umro u Ariwari 23. rujna 2008.

                                 Financijske prijevare sa Zapovjednikom Jérômeom i FAPC-om i krijumčarenje preko granice DR Konga i Ugande, omogućujući da se potrepštine i gotov novac stave na raspolaganje Zapovjedniku Jérômeu i njegovim vojnicima. Kršenje embarga na oružje, uključujući pružanjem pomoći oružanim skupinama i paravojnim postrojbama iz stavka 20. Rezolucije 1493 (2003.).

                                 1.11.2005.

                                 Bosco TAGANDA

                                 Bosco Ntaganda
                                 Bosco Ntagenda
                                 General Taganda
                                 ‚Lydia’ kada je bio dio APR-a.
                                 ‚Terminator’
                                 Oznaka za pozive ‚Tango Romeo’ ili ‚Tango’
                                 ‚Bojnik’

                                 1973.-74.
                                 Bigogwe, Ruanda

                                 Kongoanski državljanin.
                                 Rođen u Ruandi, kao dijete preselio u Nyamitabu, područje Masisi, Sjeverni Kivu.
                                 Od lipnja 2011. boravi u Gomi i vlasnik je velikih poljoprivrednih gospodarstava na području Ngungu, područje Masisi, Sjeverni Kivu.
                                 Nakon mirovnih sporazuma iz Iturija, predsjedničkim dekretom od 11. prosinca 2004. imenovan generalom bojnikom FARDC-a.
                                 Bivši načelnik stožera CNDP-a, a nakon uhićenja Laurenta Nkunde u siječnju 2009. postao je vojni zapovjednik CNDP-a
                                 Od siječnja 2009., de facto zamjenik zapovjednika uzastopnih operacija protiv FDLR-a ‚Umoja Wetu’, ‚Kimia II’ i ‚Amani Leo’ u Sjevernom i Južnom Kivuu.

                                 UPC/L-ov vojni zapovjednik koji ima utjecaj na politiku i održava zapovjedne nadzorne ovlasti nad djelovanjem UPC/L-a, jedne od oružanih skupina i paravojnih postrojbi iz stavka 20. Rezolucije 1493 (2003.), umiješan u nezakonitu trgovinu oružjem, čime se krši embargo na oružje. U prosincu 2004. imenovan je generalom FARDC-a, ali je odbio prihvatiti to promaknuće te je time ostao izvan FARDC-a.
                                 Prema informacijama Ureda PPGT-a za djecu u oružanim sukobima, odgovoran je za regrutiranje i korištenje djece u Ituriju 2002. i 2003. te snosi izravnu i/ili zapovjednu odgovornost za 155 slučaja regrutiranja i korištenja djece u Sjevernom Kivuu od 2002. do 2009.
                                 Kao načelnik stožera CNDP-a snosi izravnu i/ili zapovjednu odgovornost za masakr u Kiwanji (studeni 2008.).

                                 1.11.2005.

                                 Innocent ZIMURINDA

                                 1. rujna 1972.
                                 1975.
                                 Ngungu, područje Masisi, pokrajina Sjeverni Kivu, DR Kongo

                                 Kongoanski državljanin.
                                 Pukovnik u FARDAC-u.
                                 Uključen u FARDAC 2009. kao potpukovnik, zapovjednik brigade u operaciji FARDAC-a Kimia II, nalazi se u području Ngungu.
                                 Zimurinda je u srpnju 2009. promaknut u pukovnika i postao je zapovjednik sektora FARDAC-a u Ngunguu, a poslije u Kitchangi u operacijama FARDC-a Kimia II i Amani Leo.
                                 Iako Zimurinda nije bio naveden u Ukazu predsjednika DR Konga od 31. prosinca 2010. kojim su imenovani visoki časnici FARDC-a, Zimurinda je de facto zadržao svoju zapovjednu funkciju nad 22. sektorom FARDC-a u Kitchangi i nosi novi čin i uniformu FARDC-a.
                                 Ostao je vjeran Boscu Ntagandi.
                                 U prosincu 2010. na temelju javno dostupnih izvora otkriveno je regrutiranje koje su obavljali elementi pod zapovjedništvom Zimurinde.

                                 Prema informacijama iz više izvora, potpukovnik Innocent Zimurinda je kao jedan od zapovjednika 231. brigade FARDC-a izdavao naloge koji su rezultirali masakrom više od 100 ruandskih izbjeglica, većinom žena i djece, tijekom vojne operacije na području Shalio u travnju 2009.
                                 Skupina stručnjaka Odbora za sankcije Vijeća sigurnosti UN-a za DR Kongo izvijestila je da postoje izravni svjedoci da je potpukovnik Innocent Zimurinda odbio osloboditi troje djece iz svog zapovjedništva u Kaleheu 29. kolovoza 2009.
                                 Prema informacijama iz više izvora, potpukovnik Innocent Zimurinda je prije pridruživanja CNDP-a FARDAC-u sudjelovao u operaciji CNDP-a u studenome 2008. koja je rezultirala masakrom 89 civila, uključujući žene i djecu, u regiji Kiwanja.
                                 U ožujku 2010. 51 skupina zagovornika ljudskih prava koje su radile u istočnom dijelu DR Konga tvrdile su da je Zimurinda odgovoran za mnogobrojne povrede ljudskih prava, uključujući ubojstva brojnih civila, uključujući žene i djecu, između veljače i kolovoza 2007.
                                 Potpukovnik Innocent Zimurinda je u istoj pritužbi optužen da snosi odgovornost za silovanja velikog broja žena i djevojčica.
                                 Prema izjavi posebnog predstavnika glavnog tajnika za djecu u oružanim sukobima od 21. svibnja 2010., Innocent Zimurinda je umiješan u proizvoljna pogubljenja djece vojnika, uključujući tijekom operacije Kimia II.
                                 Prema istoj izjavi, uskratio je pristup Misiji UN-a u DR Kongu (MONUC) kako bi pregledali ima li maloljetnika među vojnicima.
                                 Prema Skupini stručnjaka Odbora za sankcije Vijeća sigurnosti UN-a za DR Kongo, potpukovnik Zimurinda snosi izravnu i zapovjednu odgovornost za regrutiranje djece i za zadržavanje djece u jedinicama kojima zapovijeda.

                                 1.12.2010.

                     (b)

                     Popis subjekata iz članaka 3., 4. i 5.

                                 Naziv

                                 Alias

                                 Adresa

                                 Identifikacijski podaci

                                 Razlozi

                                 Datum uvrštenja na popis

                                 BUTEMBO AIRLINES (BAL)

                                 Butembo, DR Kongo

                                 Zračni prijevoznik u privatnom vlasništvu, posluje izvan Butemba.
                                 Od prosinca 2008. BAL više nema dozvolu za upravljanje zrakoplovima u DR Kongu.

                                 Kisoni Kambale (preminuo 5. srpnja 2007. te je nakon toga skinut s popisa 24. travnja 2008.) svoju je tvrtku za zračni prijevoz rabio za prijevoz FNI-jevog zlata, potrepština i oružja između Mongbwalua i Butemboa. To predstavlja ‚pružanje pomoći’ ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.).

                                 29.3.2007.

                                 CONGOMET TRADING HOUSE

                                 Butembo, Sjeverni Kivu

                                 Više ne postoji kao društvo za trgovinu zlatom u gradu Butembo, Sjeverni Kivu.

                                 Congomet Trading House (prethodno uvrštena na popis kao Congocom) bila u vlasništvu Kisonija Kambalea (preminuo 5. srpnja 2007. te je nakon toga skinut s popisa 24. travnja 2008.).
                                 Kambale je stekao gotovo svu proizvodnju zlata u okrugu Mongbwalu koji nadzire FNI. FNI je dobivao znatne prihode iz poreza uvedenih na tu proizvodnju. To predstavlja ‚pružanje pomoći’ ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.).

                                 29.3.2007.

                                 COMPAGNIE AERIENNE DES GRANDS LACS (CAGL)
                                 GREAT LAKES BUSINESS COMPANY (GLBC)

                                 CAGL
                                 Avenue Président Mobutu Goma, DR Kongo (CAGL također ima ured u Gisenyiju, Ruanda)
                                 GLBC, PO Box 315, Goma, DR Kongo (GLBC također ima ured u Gisenyiju, Ruanda)

                                 Od prosinca 2008. GLBC više nema ni jedan zrakoplov u funkciji, premda je nekoliko zrakoplova nastavilo letjeti 2008. usprkos sankcijama UN-a.

                                 CAGL i GLBC su trgovačka društva u vlasništvu Douglasa MPAMOA, pojedinca koji već podliježe sankcijama na temelju Rezolucije 1596 (2005.). CAGL i GLBC su korišteni za prijevoz oružja i streljiva, čime se kršio embargo na oružje iz Rezolucija 1493 (2003.) i 1596 (2005.).

                                 29.3.2007.

                                 MACHANGA LTD

                                 Kampala, Uganda

                                 Izvoz zlata (direktori: g. Rajendra Kumar Vaya i g. Hirendra M. Vaya).
                                 Sredstva koja pripadaju društvu Machanga, a nalaze se na računu Emirates Gold, 2010. zamrznula je banka Bank of Nova Scotia Mocatta (UK).
                                 Prijašnji vlasnik društva Machanga, Rajendra Kumar, i njegov brat Vipul Kumar, i dalje sudjeluju u kupnji zlata iz istočnog dijela DR Konga.

                                 Društvo MACHANGA je kupovalo zlato preko redovitih trgovinskih odnosa s trgovcima u bliskoj vezi s paravojnim postrojbama u DR Kongu. To predstavlja ‚pružanje pomoći’ ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.).

                                 29.3.2007.

                                 TOUS POUR LA PAIX ET LE DEVELOPPEMENT (NGO)

                                 TPD

                                 Goma, Sjeverni Kivu

                                 Goma, s područnim odborima u Južnom Kivuu, Zapadnom Kasaiu, Istočnom Kasaiu i Maniemau.
                                 Službeno je od 2008. prestao sa svim djelatnostima.
                                 U praksi, od lipnja 2011. uredi TPD-a otvoreni su i umiješani u slučajeve koji su povezani s povratom interno raseljenih osoba, inicijativom za pomirenjem zajednice, rješavanjem sporova u vezi sa zemljištem itd.
                                 Predsjednik TPD-a je Eugene Serufuli, a potpredsjednik Saverina Karomba. Među važnim članovima nalaze se zastupnici pokrajine Sjeverni Kivu Robert Seninga i Bertin Kirivita.

                                 Umiješan u kršenje embarga na oružje time što je pružao pomoć RCD-G-u, posebno osiguravajući kamione za prijevoz oružja i vojnika te prevozeći naoružanje koje se dalje trebalo distribuirati dijelu stanovništva u područjima Masisi i Rutshuru, u Sjevernom Kivuu, početkom 2005.

                                 1.11.2005.

                                 UGANDA COMMERCIAL IMPEX (UCI) LTD

                                             Kajoka Street Kisemente Kampala, Uganda

                                             Tel.: +256 41 533 578/9;

                                       Alternativna adresa: PO Box 22709 Kampala, Uganda

                                 Trgovačko društvo za izvoz zlata u Kampali. (Bivši direktori g. J.V. LODHIA – poznat kao ‚Chuni’- i njegov sin g. Kunal LODHIA).
                                 Ugandska državna tijela su u siječnju 2011. obavijestile odbor da je nakon oslobođenja od poreza na financijsku imovinu Emirates Gold otplatio dug društva UCI banci Crane Bank u Kampali, što je rezultiralo konačnim zatvaranjem njegovih računa.
                                 Prijašnji vlasnik društva UCI, J.V. Lodhia, i njegov sin Kumal Lodhia, i dalje sudjeluju u kupnji zlata iz istočnog dijela DR Konga.

                                 Društvo UCI je kupovalo zlato preko redovitih trgovinskih odnosa s trgovcima u bliskoj vezi s paravojnim postrojbama u DR Kongu. To predstavlja ‚pružanje pomoći’ ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.).

                                 29.3.2007.”


title: Provedbena odluka Komisije (EU) 2016/887 оd 2. lipnja 2016. o izmjeni Priloga II. Odluci 2007/777/EZ u pogledu popisa trećih zemalja ili njihovih dijelova iz kojih je odobreno unošenje u Uniju mesnih proizvoda i obrađenih želudaca, mjehura i crijeva (priopćeno pod brojem dokumenta C(2016) 3215) (Tekst značajan za EGP)

text:
               4.6.2016

               HR

               Službeni list Europske unije

               L 148/6

         PROVEDBENA ODLUKA KOMISIJE (EU) 2016/887
   оd 2. lipnja 2016.
   o izmjeni Priloga II. Odluci 2007/777/EZ u pogledu popisa trećih zemalja ili njihovih dijelova iz kojih je odobreno unošenje u Uniju mesnih proizvoda i obrađenih želudaca, mjehura i crijeva

         (priopćeno pod brojem dokumenta C(2016) 3215)

   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c) te Direktive,
   budući da:

               (1)

               Odlukom Komisije 2007/777/EZ (2) utvrđuju se među ostalim uvjeti za unošenje u Uniju pošiljaka određenih mesnih proizvoda i prerađenih želudaca, mjehura i crijeva koji su bili podvrgnuti jednom od postupaka obrade utvrđenih u dijelu 4. Priloga II. toj Odluci („proizvodi”), uključujući popis trećih zemalja ili njihovih dijelova iz kojih je odobreno unošenje proizvoda u Uniju.

               (2)

               Ako su treće zemlje regionalizirane za potrebe navođenja na popisu u Odluci 2007/777/EZ, regionalizirani dijelovi njihova državnog područja navedeni su u dijelu 1. Priloga II. toj Odluci.

               (3)

               U dijelu 2. Priloga II. Odluci 2007/777/EZ utvrđen je popis trećih zemalja ili njihovih dijelova iz kojih je odobreno unošenje proizvoda u Uniju uz uvjet da su bili podvrgnuti relevantnoj obradi iz tog dijela Priloga II. Cilj je tih obrada ukloniti određeni rizik u pogledu zdravlja životinja povezan sa specifičnim proizvodima. U dijelu 4. tog Priloga utvrđena je nespecifična obrada „A” i specifične obrade „B” – „F” navedene silaznim slijedom po stupnju strogosti rizika u pogledu zdravlja životinja povezanog s posebnim proizvodom.

               (4)

               Argentina i Brazil zatražili su da ih se uvrsti u popis u dijelu 2. Priloga II. Odluci 2007/777/EZ kao odobrene za unos proizvoda od domaćih goveda iz svih dijelova njihovih državnih područja koji su već odobreni za unos u Uniju svježeg mesa iste vrste životinja koja je opisana u dijelu 1. Priloga II. Uredbi Komisije (EU) br. 206/2010 (3).

               (5)

               Budući da proizvodi koji se unose u Uniju moraju biti podvrgnuti obradi utvrđenoj u dijelu 4. Priloga II. Odluci 2007/777/EZ, opis regionaliziranih područja Argentine i Brazila za proizvode na koje se upućuje pod AR-1, AR-2 i BR-2 u dijelu 1. Priloga II. Odluci 2007/777/EZ trebalo bi izmijeniti kako bi ga se uskladilo s regionalizacijom koja se primjenjuje na Argentinu i Brazil za unos u Uniju svježeg mesa domaćih goveda kako je opisano u dijelu 1. Priloga II. Uredbi (EU) br. 206/2010.

               (6)

               Uz to, Brazil je zatražio da novo područje Brazila bude odobreno za unos u Uniju proizvoda koji su dobiveni od domaćih goveda i podvrgnuti specifičnoj obradi „B” utvrđenoj u dijelu 4. Priloga II. Odluci 2007/777/EZ. Uzimajući u obzir da je to područje dio državnog područja Brazila koje je priznato kao slobodno od slinavke i šapa (4) bez cijepljenja Svjetske organizacije za zdravlje životinja (OIE) i primjene specifične obrade „B” na predmetne proizvode, to bi područje trebalo odobriti za unos proizvoda u Uniju.

               (7)

               Stoga bi taj dio državnog područja Brazila trebalo uvrstiti u popis u dijelu 1. Priloga II. Odluci 2007/777/EZ kao BR-4. Pošiljke proizvoda dobivenih od domaćih goveda iz dijela Brazila s oznakom BR-4 trebalo bi odobriti za unos u Uniju, podložno specifičnoj obradi „B” utvrđenoj u dijelu 4. tog Priloga te bi stoga BR-4 trebalo uvrstiti u popis u dijelu 2. tog Priloga.

               (8)

               Dijelove 1. i 2. Priloga II. Odluci 2007/777/EZ stoga bi trebalo na odgovarajući način izmijeniti.

               (9)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilog II. Odluci 2007/777/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 2. lipnja 2016.

            Za Komisiju

         Vytenis ANDRIUKAITIS

            Član Komisije

      (1)  SL L 18, 23.1.2003., str. 11.

      (2)  Odluka Komisije (EZ) 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (SL L 312, 30.11.2007., str. 49.).

      (3)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).

      (4)  http://www.oie.int/en/animal-health-in-the-world/official-disease-status/fmd/list-of-fmd-free-members/

      PRILOG
      Prilog II. Odluci 2007/777/EZ mijenja se kako slijedi:

                  1.

                  U dijelu 1. unosi za Argentinu i Brazil zamjenjuju se sljedećim:

                              „Argentina

                              AR

                              01/2004

                              Cijela država.

                              AR-1

                              02/2016

                              Državna područja utvrđena pod AR-1 i AR-3 u dijelu 1. Priloga II. Uredbi (EU) 206/2010.

                              AR-2

                              02/2016

                              Državna područja utvrđena pod AR-2 u dijelu 1. Priloga II. Uredbi (EU) 206/2010.

                              Brazil

                              BR

                              01/2004

                              Cijela država.

                              BR-1

                              01/2005

                              Savezne države Rio Grande do Sul, Santa Catarina, Paraná, São Paulo i Mato Grosso do Sul.

                              BR-2

                              02/2016

                              Državna područja utvrđena pod BR-1, BR-2, BR-3 i BR-4 u dijelu 1. Priloga II. Uredbi (EU) br. 206/2010.

                              BR-3

                              01/2005

                              Savezne države Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina i São Paulo.

                              BR-4

                              01/2016

                              Savezni distrikt, savezne države Acre, Rondônia, Pará, Tocantins, Maranhão, Piauí, Bahia, Ceará, Rio Grande do Norte, Paraíba, Pernambuco, Alagoas i Sergipe.”

                  2.

                  U dijelu 2. unosu za Brazil dodaje se sljedeći redak:

                              „Brazil BR-4

                              B

                              XXX

                              XXX

                              XXX

                              XXX

                              XXX

                              XXX

                              XXX

                              XXX

                              XXX

                              XXX

                              XXX

                              XXX”


title: 2014/27/EU: Provedbena odluka Komisije оd 17. siječnja 2014. o financijskoj potpori Unije referentnim laboratorijima Europske unije za 2014. (priopćeno pod brojem dokumenta C(2014) 104)

text:
               21.1.2014

               HR

               Službeni list Europske unije

               L 16/41

      PROVEDBENA ODLUKA KOMISIJE

   оd 17. siječnja 2014.
   o financijskoj potpori Unije referentnim laboratorijima Europske unije za 2014.
   (priopćeno pod brojem dokumenta C(2014) 104)
   (vjerodostojni su samo tekstovi na danskom, nizozemskom, engleskom, francuskom, njemačkom, talijanskom, španjolskom i švedskom)
   (2014/27/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (1), a posebno njezin članak 31. stavak 2.,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (2), a posebno njezin članak 32. stavak 7.,
   budući da:

               (1)

               U skladu s člankom 84. Uredbe (EU, Euratom) br. 966/2012 Europskog parlamenta i Vijeća (3) („Financijska uredba”) i člankom 94. Delegirane uredbe Komisije (EU) br. 1268/2012 (4) (dalje u tekstu: „Pravila primjene”), preuzimanju obveze za rashode iz proračuna Unije prethodi odluka o financiranju kojom se utvrđuju bitni elementi aktivnosti koja uključuje rashode iz proračuna, a koju donose institucija ili tijela na koja je institucija prenijela ovlasti.

               (2)

               Službe Komisije ocijenile su i odobrile program rada te pripadajuće prijedloge proračuna za 2014. godinu koje su referentni laboratoriji EU-a dostavili u 2013.

               (3)

               U skladu s tim, imenovanim referentnim laboratorijima EU-a trebalo bi odobriti financijsku potporu Unije za sufinanciranje njihovih aktivnosti koje se sastoje od obavljanja funkcija i zadaća propisanih člankom 32. Uredbe (EZ) br. 882/2004. Financijska potpora Unije trebala bi iznositi 100 % prihvatljivih troškova u okviru iznosa financijske potpore EU-a odobrene ovom Odlukom.

               (4)

               Provedbenom uredbom Komisije (EU) br. 135/2013 (5) utvrđuju se pravila prihvatljivosti za radionice koje organiziraju referentni laboratoriji EU-a. Navedenom se Uredbom financijska potpora ograničava na najviše 32 sudionika, 3 pozvana predavača i 10 predstavnika trećih zemalja na radionicama. Za određene referentne laboratorije Europske unije kojima je za postizanje najboljeg ishoda radionica potrebna potpora za sudjelovanje za više od 32 sudionika trebalo bi predvidjeti odstupanje od spomenutog ograničenja. Odstupanja se odobravaju posebice u slučajevima kada referentni laboratorij EU-a preuzme odgovornost i vodeću ulogu pri zajedničkoj organizaciji radionice s nekim drugim referentnim laboratorijem Europske unije.

               (5)

               Za šest referentnih laboratorija EU-a, imenovanih u okviru Zajedničkog istraživačkog centra, odnosi su uređeni godišnjim upravnim sporazumom popraćenim programom rada i proračunom, s obzirom da su i Zajednički istraživački centar i Glavna uprava za zdravlje i potrošače službe Komisije.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Unija odobrava financijsku potporu referentnom laboratoriju Laboratoire de sécurité des aliments (LSA), agencije Agence nationale de sécurité sanitaire de l’alimentation, de l’environnement et du travail (ANSES), Maisons-Alfort, Francuska, za niže navedene aktivnosti za razdoblje od 1. siječnja 2014. do 31. prosinca 2014.:

               (a)

               za analizu i testiranje mlijeka i mliječnih proizvoda, financijska potpora može iznositi najviše 360 000 EUR;

               (b)

               za analizu i testiranje bakterije Listeria monocytogenes, financijska potpora može iznositi najviše 413 000 EUR;

               (c)

               za analizu i testiranje koagulaza pozitivnih stafilokoka, uključujući Staphylococcus aureus, financijska potpora može iznositi najviše 359 000 EUR.

         Članak 2.
   Unija odobrava financijsku potporu referentnom laboratoriju Rijksinstituut voor Volksgezondheid en Milieu (RIVM), Bilthoven, Nizozemska, za analizu i testiranje zoonoza (salmonella).
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 497 000 EUR.
   Članak 3.
   Unija odobrava financijsku potporu referentnom laboratoriju Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Vigo, Španjolska, za praćenje morskih biotoksina.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 330 000 EUR.
   Članak 4.
   Unija odobrava financijsku potporu referentnom laboratoriju centra Centre for Environment, Fisheries and Aquaculture Science (CEFAS), Weymouth, Ujedinjena Kraljevina, za niže navedene aktivnosti za razdoblje od 1. siječnja 2014. do 31. prosinca 2014.:

               (a)

               za praćenje virusne i bakteriološke kontaminacije školjkaša, financijska potpora može iznositi najviše 344 000 EUR;

               (b)

               za bolesti rakova, financijska potpora može iznositi najviše 160 000 EUR.

         Članak 5.
   Unija odobrava financijsku potporu referentnom laboratoriju Istituto Superiore di Sanità (ISS), Rim, Italija za niže navedene aktivnosti za razdoblje od 1. siječnja 2014. do 31. prosinca 2014.:

               (a)

               za analizu i testiranje Escherichia Coli, uključujući verotoksičnu E. Coli (VTEC), financijska potpora može iznositi najviše 344 000 EUR;

               (b)

               za analizu i testiranje parazita (posebno Trichinella, Echinococcus i Anisakis), financijska potpora može iznositi najviše 377 000 EUR;

               (c)

               za rezidue određenih tvari iz točke 12. podtočke (d) dijela I. Priloga VII. Uredbi (EZ) br. 882/2004. financijska potpora može iznositi najviše 330 000 EUR.

         Članak 6.
   Unija odobrava financijsku potporu referentnom laboratoriju Statens Veterinärmedicinska Anstalt (SVA), Uppsala, Švedska, za praćenje bakterije Campylobacter.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 423 000 EUR.
   Članak 7.
   Unija odobrava financijsku potporu referentnom laboratoriju Fødevareinstituttet, Danmarks Tekniske Universitet (DTU), Kopenhagen, Danska, za praćenje antimikrobne otpornosti.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 517 000 EUR.
   Članak 8.
   Unija odobrava financijsku potporu referentnom laboratoriju Animal Health and Veterinary Laboratories Agency (nekadašnji VLA), Addlestone, Ujedinjena Kraljevina, za sljedeće aktivnosti koje se odnose na razdoblje od 1. siječnja 2014. do 31. prosinca 2014.:

               (a)

               za praćenje prenosivih spongiformnih encefalopatija navedena financijska potpora može iznositi najviše 317 000 EUR;

               (b)

               odstupajući od članaka 10. Provedbene uredbe Komisije (EU) br. 926/2011 (6) kako je izmijenjena Provedbenom uredbom (EU) br. 135/2013, u pogledu radionice povezane s navedenom aktivnošću referentni laboratorij Europske unije ima pravo zahtijevati financijsku potporu za sudjelovanje više od 32 sudionika;

               (c)

               za atipičnu kugu peradi (Newcastlovska bolest) navedena financijska potpora može iznositi najviše 113 000 EUR;

               (d)

               za ptičju gripu navedena financijska potpora može iznositi najviše 403 000 EUR.

         Članak 9.
   Unija odobrava financijsku potporu referentnom laboratoriju Centre Wallon de Recherches agronomiques (CRA-W), Gembloux, Belgija, za analizu i testiranje životinjskih bjelančevina u hrani za životinje.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 599 000 EUR.
   Članak 10.
   Unija odobrava financijsku potporu referentnom laboratoriju Laboratoire de Fougères, de L’Agence nationale de sécurité sanitaire de l’alimentation, de l’environnement et du travail (ANSES), Fougères, Francuska, za rezidue određenih tvari iz točke 12. podtočke (b) dijela I. Priloga VII. Uredbi (EZ) br. 882/2004.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 512 000 EUR.
   Članak 11.
   Unija odobrava financijsku potporu referentnom laboratoriju Bundesamt für Verbraucherschutz und Lebensmittelsicherheit (BVL), Berlin, Njemačka, za rezidue određenih tvari iz točke 12. podtočke (c) dijela I. Priloga VII. Uredbi (EZ) br. 882/2004.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 512 000 EUR.
   Članak 12.
   Unija odobrava financijsku potporu referentnom laboratoriju RIKILT – Institute for Food Safety, u sklopu centra Wageningen University & Research Centre, Wageningen, Nizozemska, za rezidue određenih tvari iz točke 12. podtočke (a) dijela I. Priloga VII. Uredbi (EZ) br. 882/2004.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 512 000 EUR.
   Članak 13.
   Unija odobrava financijsku potporu referentnom laboratoriju Chemisches und Veterinäruntersuchungsamt (CVUA), Freiburg, Njemačka, za sljedeće aktivnosti koje se odnose na razdoblje od 1. siječnja 2014. do 31. prosinca 2014.:

               (a)

               za analizu i testiranje rezidua pesticida u hrani životinjskog podrijetla i proizvodima s visokim udjelom masti navedena financijska potpora može iznositi najviše 244 000 EUR;

               (b)

               za analizu i testiranje dioksina i PCB-ova u hrani i hrani za životinje navedena financijska potpora može iznositi najviše 510 000 EUR.

         Članak 14.
   Unija odobrava financijsku potporu referentnom laboratoriju Fødevareinstituttet, Danmarks Tekniske Universitet (DTU), Søborg, Danska, za analizu i testiranje rezidua pesticida u žitaricama i hrani za životinje.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 257 000 EUR.
   Članak 15.
   Unija odobrava financijsku potporu referentnom laboratoriju Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Almeria, Španjolska, za analizu i testiranje rezidua pesticida u voću i povrću, uključujući proizvode s visokim udjelom vode i kiseline.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 440 000 EUR.
   Članak 16.
   Unija odobrava financijsku potporu referentnom laboratoriju Chemisches und Veterinäruntersuchungsamt (CVUA), Stuttgart, Njemačka, za analizu i testiranje rezidua pesticida metodama za utvrđivanje jednog rezidua.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 428 000 EUR.
   Članak 17.
   Unija odobrava financijsku potporu referentnom laboratoriju Laboratorio Central de Veterinaria (LCV) de Algete, Ministerio de Agricultura, Pesca y Alimentación, Algete (Madrid), Španjolska, za konjsku kugu.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 110 000 EUR.
   Članak 18.
   Unija odobrava financijsku potporu referentnom laboratoriju Pirbright Institute (nekadašnji AFRC Institute for Animal Health), Pirbright, Ujedinjena Kraljevina, za sljedeće aktivnosti koje se odnose na razdoblje od 1. siječnja 2014. do 31. prosinca 2014.:

               (a)

               za vezikularnu bolest svinja navedena financijska potpora može iznositi najviše 61 000 EUR;

               (b)

               za bolest plavog jezika navedena financijska potpora može iznositi najviše 266 000 EUR;

               (c)

               za slinavku i šap navedena financijska potpora može iznositi najviše 396 000 EUR.

         Članak 19.
   Unija odobrava financijsku potporu referentnom laboratoriju Technical University of Denmark, National Veterinary Institute, Department of Poultry, Fish and Fur Animals, Aarhus, Danska, za bolesti riba.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 350 000 EUR.
   Članak 20.
   Unija odobrava financijsku potporu referentnom laboratoriju IFREMER, La Tremblade, Francuska, za bolesti školjkaša.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 200 000 EUR.
   Članak 21.
   Unija odobrava financijsku potporu referentnom laboratoriju Institut für Virologie der Tierärztlichen Hochschule Hannover, Hannover, Njemačka, za klasičnu svinjsku kugu.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 388 000 EUR.
   Članak 22.
   Unija odobrava financijsku potporu referentnom laboratoriju Centro de Investigación en Sanidad Animal, Valdeolmos (Madrid), Španjolska, za afričku svinjsku kugu.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 317 000 EUR.
   Članak 23.
   Unija odobrava financijsku potporu referentnom laboratoriju INTERBULL Centre, Department of Animal Breeding and Genetics - SLU, Swedish University of Agricultural Sciences, Uppsala, Švedska, za suradnju pri ujednačavanju metoda testiranja i procjene rezultata za čistokrvna rasplodna goveda.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 150 000 EUR.
   Članak 24.
   Unija odobrava financijsku potporu referentnom laboratoriju ANSES, Laboratoire de santé animale, Maisons-Alfort, Francuska, za brucelozu.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 299 000 EUR.
   Članak 25.
   Unija odobrava financijsku potporu referentnom laboratoriju ANSES, Laboratoire de santé animale, Maisons-Alfort/Laboratoire de pathologie équine, Dozulé, Maisons-Alfort, Francuska, za bolesti kopitara osim za konjsku kugu.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 559 000 EUR.
   Članak 26.
   Unija odobrava financijsku potporu referentnom laboratoriju ANSES, Laboratoire de la rage et de la faune sauvage, Malzéville, Francuska, za bjesnoću.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 282 000 EUR.
   Članak 27.
   Unija odobrava financijsku potporu referentnom laboratoriju Centro de Vigilancia Sanitaria Veterinaria (VISAVET), Universidad Complutense de Madrid, Madrid, Španjolska, za tuberkulozu.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 260 000 EUR.
   Članak 28.
   Unija odobrava financijsku potporu referentnom laboratoriju ANSES, Laboratoire de Sophia-Antipolis, Sophia-Antipolis, Francuska, za zdravlje pčela.
   Za razdoblje od 1. siječnja 2014. do 31. prosinca 2014. navedena financijska potpora može iznositi najviše 422 000 EUR.
   Članak 29.
   Unija odobrava financijsku potporu Zajedničkom istraživačkom centru Europske komisije, Geel, Belgija, za sljedeće aktivnosti koje se odnose na razdoblje od 1. siječnja 2014. do 31. prosinca 2014.:

               (a)

               aktivnosti povezane s teškim metalima u hrani i hrani za životinje; financijska potpora može iznositi najviše 239 000 EUR;

               (b)

               aktivnosti povezane s mikotoksinima; financijska potpora može iznositi najviše 271 000 EUR;

               (c)

               aktivnosti povezane s policikličkim aromatskim ugljikovodicima (PAH); financijska potpora može iznositi najviše 269 000 EUR;

               (d)

               aktivnosti povezane s dodacima hrani za životinje; financijska potpora može iznositi najviše 71 000 EUR.

         Članak 30.
   Unija odobrava financijsku potporu Zajedničkom istraživačkom centru Europske komisije, Ispra, Italija, za sljedeće aktivnosti koje se odnose na razdoblje od 1. siječnja 2014. do 31. prosinca 2014.;

               (a)

               aktivnosti povezane s materijalima i predmetima u dodiru s hranom; financijska potpora može iznositi najviše 380 000 EUR;

               (b)

               aktivnosti povezane s GMO-om; financijska potpora može iznositi najviše 410 000 EUR.

         Članak 31.
   Financijska potpora Unije iz članaka 1. do 30. iznosi 100 % prihvatljivih troškova u okviru iznosa financijske potpore EU-a odobrene ovom Odlukom.
   Članak 32.
   Ova odluka predstavlja odluku o financiranju u smislu članka 84. Financijske uredbe.
   Članak 33.
   Ova je Odluka upućena laboratorijima navedenima u Prilogu.

      Sastavljeno u Bruxellesu 17. siječnja 2014.

            Za Komisiju

         Tonio BORG

            Član Komisije

      (1)  SL L 155, 18.6.2009., str. 30.

      (2)  SL L 165, 30.4.2004., str. 1.

      (3)  Uredba (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, 26.10.2012., str. 1.).

      (4)  Delegirana uredba Komisije (EU) br. 1268/2012. od 29. listopada 2012. o pravilima za primjenu uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (SL L 362, 31.12.2012., str. 1.)

      (5)  Provedbena uredba Komisije (EU) br. 135/2013 od 18. veljače 2013. o izmjeni Provedbene uredbe Komisije (EU) br. 926/2011 za potrebe Odluke Vijeća 2009/470/EZ u pogledu financijske potpore Unije referentnim laboratorijima EU-a za hranu i hranu za životinje te sektor zdravlja životinja (SL L 46, 19.2.2013., str. 8.).

      (6)  Provedbena uredba Komisije (EU) br. 926/2011 od 12. rujna 2011. za potrebe Odluke Vijeća 2009/470/EZ u pogledu financijske potpore Unije referentnim laboratorijima EU-a za hranu i hranu za životinje te sektor zdravlja životinja (SL L 241, 17.9.2011., str. 2.).

      PRILOG

                  —

                  Laboratorij Laboratoire de sécurité des aliments (LSA), de L'Agence nationale de sécurité sanitaire de l'alimentation, de l'environnement et du travail (ANSES), 23 avenue du Général de Gaulle, 94700 Maisons-Alfort, Francuska,

                  —

                  Rijksinstituut voor Volksgezondheid en Milieu (RIVM), Anthony van Leeuwenhoeklaan 9, Postbus 1, 3720 BA Bilthoven, Nizozemska,

                  —

                  Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Estación Marítima, s/n, 36200 Vigo, Španjolska,

                  —

                  Laboratorij centra Centre for Environment, Fisheries and Aquaculture Science (CEFAS), Weymouth laboratory, Barrack Road, The Nothe, Weymouth, DT4 8UB, Ujedinjena Kraljevina,

                  —

                  Istituto Superiore di Sanità (ISS), Viale Regina Elena 299, 00161 Rim, Italija,

                  —

                  Statens Veterinärmedicinska Anstalt (SVA), Ulls väg 2 B, SE-751 89 Uppsala, Švedska,

                  —

                  Fødevareinstituttet, Danmarks Tekniske Universitet (DTU), Bülowsvej 27, 1790 Kopenhagen, Danska,

                  —

                  Animal Health and Veterinary Laboratories Agency (nekadašnji VLA), Weybridge, New Haw, Addelstone KT15 3NB, Ujedinjena Kraljevina,

                  —

                  Centre Wallon de Recherches agronomiques (CRA-W), Chaussée de Namur 24, 5030 Gembloux, Belgija,

                  —

                  Laboratoire de Fougères, de L’Agence nationale de sécurité sanitaire de l'alimentation, de l'environnement et du travail (ANSES), 10B rue Claude Bourgelat, Javené, CS40608, 35306 Fougères, Francuska,

                  —

                  Bundesamt für Verbraucherschutz und Lebensmittelsicherheit (BVL), Mauerstraβe 39-42, 10117 Berlin, Njemačka,

                  —

                  RIKILT – Institute for Food Safety, u sklopu centra Wageningen University & Research Centre, Akkermaalsbos 2, Building No 123, 6708 WB Wageningen, Nizozemska,

                  —

                  Chemisches und Veterinäruntersuchungsamt (CVUA), Postfach 100462, Bissierstraße 5, 79114 Freiburg, Njemačka,

                  —

                  Fødevareinstituttet, Danmarks Tekniske Universitet (DTU), Mørkhøj Bygade 19, 2860 Søborg, Danska,

                  —

                  Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Ctra. Sacramento s/n, La Cañada de San Urbano, 04120 Almería, Španjolska,

                  —

                  Chemisches und Veterinäruntersuchungsamt (CVUA), Schaflandstraße 3/2, 70736 Stuttgart, Njemačka,

                  —

                  Laboratorio Central de Veterinaria (LCV) de Algete, Ministerio de Agricultura, Pesca y Alimentación, Ctra. M-106, km 1,4, 28110 Algete (Madrid), Španjolska,

                  —

                  The Pirbright Institute (nekadašnji AFRC Institute for Animal Health), Pirbright Laboratory, Woking, Pirbright GU24 ONF, Ujedinjena Kraljevina,

                  —

                  The Technical University of Denmark, National Veterinary Institute, Department of Poultry, Fish and Fur Animals, Hangøvej 2, 8200 Aarhus, Danska,

                  —

                  IFREMER, Avenue Mus de Loup, Ronce les Bains, 17390 La Tremblade, Francuska,

                  —

                  Institut für Virologie der Tierärztlichen Hochschule Hannover, Bischofsholer Damm 15, 30173 Hannover, Njemačka,

                  —

                  Centro de Investigación en Sanidad Animal, Ctra. De Algete a El Casar, 28130 Valdeolmos, Španjolska,

                  —

                  INTERBULL Centre, Department of Animal Breeding and Genetics – SLU, Swedish University of Agricultural Sciences, Undervisningsplan E1-27, SE-750 07 Uppsala, Švedska,

                  —

                  ANSES, Laboratoire de santé animale, 23 avenue du Général de Gaulle, 94706 Maisons-Alfort, Francuska,

                  —

                  ANSES, Laboratoire de santé animale, Maisons-Alfort/Laboratoire de pathologie équine, Dozulé, 23 avenue du Général de Gaulle, 94706 Maisons-Alfort, Francuska,

                  —

                  ANSES, Laboratoire de la rage et de la faune sauvage, Domaine de Pixérécourt, 54220 Malzéville, Francuska,

                  —

                  Centro de Vigilancia Sanitaria Veterinaria (VISAVET), Universidad Complutense de Madrid, Avda. Puerta de Hierro s/n, Ciudad Universitaria, 28040 Madrid, Španjolska,

                  —

                  ANSES, Laboratoire de Sophia-Antipolis, 105 Route des Chappes, les Templiers, 06902 Sophia-Antipolis, Francuska,

                  —

                  Zajednički istraživački centar Europske komisije, Retieseweg 111, 2440 Geel, Belgija,

                  —

                  Zajednički istraživački centar Europske komisije, Via E. Fermi 2749, 21027 Ispra, Italija.